Ангеліна прыняла ўдзел і ў раённым конкурсе-сачыненні “Я родным краем ганаруся”. Дзяўчынка пісала пра сваю родную вёску Жацерава, пра яе гісторыю, яе знакамітых выхадцах, людзях, што жывуць і працуюць побач, пра сваю сям’ю. “ Усё тут сэрцу майму міла” – так гучыць назва працы, у якую аўтарка ўклала часцінку свайго сэрца і атрымала 3 месца. Рыхтавала дзяўчынку да конкурсаў настаўніца беларускай мовы і літаратуры Барысевіч Я.В.